OpenLLM-France/wikimedia huggingface dataset:
# Sharon Tate

Sharon Marie Tate (24 de gener de 1943 – 9 d'agost de 1969) fou una actriu estatunidenca esposa del director Roman Polanski que morí assassinada per membres de la família Manson a la seva residència de Beverly Hills, Califòrnia (EUA).

## Biografia

Nascuda a Dallas, Texas (EUA), Tate era filla d'un militar. A començaments dels anys 60 començà a treballar en diferents papers en sèries de televisió. Posteriorment, es feu famosa per la seva bellesa i per ser una de les promeses de Hollywood a més a més dels seus treballs com a model.
El 20 de gener de 1968 va contraure matrimoni amb el director de cinema Roman Polanski, amb qui havia treballat a Dance of the Vampires
La nit del 9 d'agost de 1969, quan es trobava embarassada de 8 mesos i mig, va ser assassinada per Susan Atkins, membre de la família Manson, tot i les seves súpliques perquè no matessin el seu fill nonat.

## Filmografia

| Any | Pel·lícula | Paper | Altres Dades* |
| 1962 | Hemingway's Adventures of a Young Man | | |
| 1962 | Barabbas | | |
| 1963 | The Beverly Hillbillies | Janet Trego | sèrie TV |
| 1964 | The Americanization of Emily | noia guapa | |
| 1967 | The Fearless Vampire Killers | Sarah Shagal | |
| 1967 | Eye of the Devil | Odile de Caray | |
| 1967 | No feu onades (Don't Make Waves) | Malibu | |
| 1967 | Valley of the Dolls | Jennifer North | |
| 1968 | Rosemary's Baby | noia a la festa | |
| 1969 | Brigada de demolició (The Wrecking Crew) | Freya Carlson | |
| 1969 | The Thirteen Chairs | Pat | estrenada pòstumament |

## Enllaços externs

* The Official Sharon Tate Fansite
* Informació sobre la família Manson
# Dragon Ball Z: Budokai Tenkaichi

Dragon Ball Z: Budokai Tenkaichi, originalment llançat com Dragon Ball Z: Sparking! (ドラゴンボールZ Sparking!, Doragon Bōru Zetto Supākingu!) en el Japó, és una sèrie de videojocs de baralles basats en el manga i anime Dragon Ball d'Akira Toriyama. Cada joc va ser desenvolupat per Spike i distribuït per Namco Bandai al Japó i Atari en altres països.

## Enllaços externs

* Lloc web oficial de la saga Budokai Tenkaichi Arxivat 2016-09-21 a Wayback Machine. (japonès)
* Dragonball fandom (guia del joc)
# Chen Hao

Chen Hao (Qingdao, 9 de desembre de 1979) és una actriu, cantant i model xinesa.

## Biografia

Chen Hao, va fer-se coneguda l'any 1998 arran de l'estrena de la guardonada pel·lícula, Postman in the Mountains, en la qual va revelar la seua àmplia capacitat d'actuació a la pantalla. El seu paper principal al drama de televisió Li Wei the Magistrate (2000/2001) la va fer popular entre el públic xinés. Chen Hao va seguir amb un paper en una obra de comèdia de televisió anomenada Pink Ladies a Taiwan. La sèrie va resultar un gran èxit entre la comunitat xinesa que viu a tota Àsia.
Chen Hao, com una de les heroïnes, a Pink Ladies, va interpretar el paper d'una dona sensual dedicada a explotar els mascles. Amb pel·lícules de televisió com Demi-Gods and Semi-Devils del 2003, Chen Hao va continuar tenint èxits.
Chen Hao també va començar desenvolupar la seua carrera com cantant. El 2005 publica el primer disc, produït pel productor japonés Tetsuya Komuro. El seu àlbum de debut, Chen Hao, va guanyar el premi de cantant femení més popular de Channel V el 2006.
Llicenciada a l'Acadèmia Central de Drama amb especialitat en interpretació el 1997, va tornar a ser condecorada amb el premi del jurat al Festival de televisió de Seül 2009 per la seua actuació destacada a la pel·lícula Live a Luxurious and Dispassionate Life. Ella retrata el personatge d'una dona permissiva dedicada al joc i una vida indulgent.
Chen, en una enquesta de popularitat en línia feta per Sohu el 2012, va recollir més d'un milió de vots a la categoria "dona més bella" de la Xina. També ha aparegut a revistes com Vogue, a l'edició de Taiwan.

## Vida personal

Nascuda a la ciutat costanera de Qingdao, província de Shandong, Chen està casada amb un magnat dels negocis, David Liu Haifeng. Va donar a llum una xiqueta el maig de 2011.

## Referències

* ↑ «Chen Hao Date of Birth References». MBS, 19-06-2013. Arxivat de l'original el 2019-06-22. [Consulta: 7 juliol 2013].
* ↑ malluhindihot. «China Beautiful Actress: Chen Hao». Zimbio. [Consulta: 6 juny 2013].
* 1 2 3 4 5 «Pretty and prominent Chinese actress and men killer Chen Hao». Hug China. Arxivat de l'original el 29 January 2013. [Consulta: 6 juny 2013].
* ↑ Ho, Smart. «Sexy Girl And China Beautiful Actress Chen Hao Hot Photos Collection». ZIMBIO. [Consulta: 6 juny 2013].
* ↑ «Chinese women willing to take lead in courtship - People's Daily Online». en.people.cn. [Consulta: 19 febrer 2024].
* ↑ «Chen Hao appears on Vogue |Gallery |chinadaily.com.cn». www.chinadaily.com.cn. [Consulta: 19 febrer 2024].
# Danio dangila

Danio dangila és una espècie de peix de la família dels ciprínids i de l'ordre dels cipriniformes. Poden assolir fins a 8,3 cm de longitud total.
Es troba a l'Índia, Bangladesh, el Nepal, Myanmar i Bhutan.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* ↑ Petr, T., 1999. Coldwater fish and fisheries in Bhutan. p. 6-12. A T. Petr (ed.) Fish and fisheries at higher altitudes: Asia. FAO Fish. Tech. Pap. No. 385. FAO, Roma. 304 p.
# FC Rosengård

El FC Rosengård és un club de futbol suec de Malmö. Fundat el 1970 com la secció femenina del Malmö FF, el 2007 es va convertir en un club independent, el LdB Malmö, fins que al 2013 es va unir al FC Rosengård 1917.
El FC Rosengård 1917 es va fundar el 1917 com a Malmö BI i va prendre el seu nom actual el 2008. És conegut especialment per la seva cantera (va ser el primer equip de Zlatan Ibrahimovic) i el seu equip femení. L'equip masculí senior juga a la 4a divisió.
Amb deu campionats nacionals, el equip encapçala la classificació històrica de la Damallsvenskan. A la Lliga de Campions han arribat quatre vegades als quarts de final.

## Palmarès

* 14 Lligues de Suècia
** 1986, 1990, 1991, 1993, 1994, 2010, 2011, 2013, 2014, 2015, 2019, 2021, 2022, 2024
* 2 Copes de Suècia
** 1990, 1997
* 3 Supercopes de Suècia
** 2011, 2012, 2015
Trajectòria a la Lliga de Campions de la UEFA :
| Edició | Setzens de final | Vuitens de final | Quarts de final |
| 12/13 | UPC Tavagnacco | SV Neulengbach | 1.FFC Frankfurt |
| 12/13 | MTK Budapest | ASD Verona | Olympique Lió |
| 13/14 | Lillestrøm SK | VfL Wolfsburg |
| 14/15 | Riazan VDV | Fortuna Hjørring | VfL Wolfsburg |
| 15/16 | PK-35 Vantaa | ASD Verona | 1.FFC Frankfurt |
| 16/17 | Breidablik UBK | Slavia Praga |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.

## Referències

* ↑ Sydsvenskan
* ↑ Svenskfotboll
# Font Mentidera (Aramunt)

La Font Mentidera és una font del poble d'Aramunt, de l'antic terme del mateix nom, pertanyent a l'actual municipi de Conca de Dalt, al Pallars Jussà.
Està situada a 508 m d'altitud, al sud-oest de les Eres, actual poble d'Aramunt. És al marge esquerre del riu de Carreu, i als peus del serrat, al sud-oest de la Font de la O.
Passa ran de la font la pista rural que enllaça Aramunt amb Tremp per la vora esquerra del pantà de Sant Antoni i amb Orcau a través de la vall de Montesquiu, el Camí de Tremp. És a l'esquerra del riu de Carreu just a migdia del lloc on aquest riu vessa les seves aigües en el pantà de Sant Antoni.

## Enllaços externs

* Institut Cartogràfic de Catalunya
# Julie Hirschfeld Davis

Julie Hirschfeld Davis (Nova Jersey, 17 d'abril de 1975) és una periodista nord-americana. Actualment és l'editora congressional de The New York Times i analista política de la CNN. Abans era corresponsal a la Casa Blanca.

## Biografia

Davis va néixer el 17 d'abril de 1975 dels pares Janet (née Rubner) i Jimmy Hirschfeld a Englewood, Nova Jersey. Va assistir a l'Ethical Culture Fieldston School de la ciutat de Nova York, on es va convertir en l'editora de The Fieldston News al primer any, i més tard es va llicenciar en Ètica, Política i Economia a la Universitat Yale el 1997.

## Carrera

El 1998, després de graduar-se, va aconseguir una pràctica a l'oficina de Washington de The Dallas Morning News.
Va continuar cobrint Capitol Hill com escriptora sènior a Congressional Quarterly fins al 2002, quan va ser nomenada corresponsal a la Casa Blanca per a The Baltimore Sun. Davis va passar a ser periodista política el 2007 per a l'Associated Press, i després el 2011, per a Bloomberg.
El 2009, va guanyar el premi Everett McKinley Dirksen per a la presentació d'informes distingits del Congrés i per la seva cobertura de la resposta federal a la crisi financera de 2008.
Davis es va convertir en corresponsal a la Casa Blanca per a The New York Times el 2014, abans de les eleccions presidencials dels Estats Units de 2016. Va ser nomenada corresponsal al Congrés per a The Times el 2018. Actualment és analista política habitual de la CNN i ha aparegut ocasionalment a la MSNBC.
L'any 2018, Davis va aparèixer al documental The Fourth Estate, publicat per Showtime, que es va centrar en la cobertura de The Times del primer any de l'administració de Donald Trump.
El seu llibre, Border Wars: Inside Trump's Assault on Immigration, escrit conjuntament amb Michael D. Shear, va ser publicat per Simon & Schuster l'octubre de 2019.

## Referències

* ↑ «Julie Hirschfeld Davis» (en anglès). , 31-01-2019.
* ↑ «Weddings; Julie Hirschfeld, Jonathan Davis» (en anglès). , 25-03-2011.
* ↑ «Deaths Hirschfeld-Janet Rubner». , 28-10-1998.
* ↑ «BIRTHDAY OF THE DAY: Julie Hirschfeld Davis, NYT White House reporter and CNN political analyst» (en anglès). POLITICO, 17-04-2018. [Consulta: 4 febrer 2019].
* ↑ «Julie Hirschfeld Davis» (en anglès americà). National Press Foundation. [Consulta: 4 febrer 2019].
* ↑ Wemple, Erik «What reporter told John Kelly 'He's got to go'». , 14-05-2018.
* ↑ «Julie Hirschfeld Davis, New York Times». www.pbs.org, 12-01-2017. Arxivat de l'original el September 23, 2018. [Consulta: 4 febrer 2019].
* ↑ «Trump Cabinet Takes Shape» (en anglès). MSNBC.com, 23-11-2016. [Consulta: 5 febrer 2019].
* ↑ O'Donovan, Gerard «Reporting Trump's First Year: The Fourth Estate, review: a powerful reminder of the need for a free press» (en anglès). The Telegraph, 24-06-2018.
* ↑ Davis, Julie Hirschfield; Shear, Michael D. Border Wars : Inside trump's assault on immigration. [S.l.]: Simon & Schuster, 2019-10-08. ISBN 978-1982117399. OCLC 1085153035.
# Puntius orphoides

Puntius orphoides és una espècie de peix de la família dels ciprínids i de l'ordre dels cipriniformes. Els adults poden assolir els 25 cm de longitud total. Es troba als rius Chao Phraya, Mekong i Mae Khlong.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Laos. Lao Community Fisheries and Dolphin Protection Project. Ministry of Agriculture and Forestry, Laos PDR.161 p.

## Bibliografia

* Cuvier, G. & A. Valenciennes. 1842. Histoire naturelle des poissons. Tome seizième. Livre dix-huitième. Les Cyprinoïdes. Hist. Nat. Poiss. v. 16: i-xx + 1-472, Pls. 456-487.
# Xamhat

Xamhat (o Šamhat, també anomenada Xamkat en l'antiga versió babilònica del Guilgameix) és un personatge femení que apareix en les tauletes I i II de l'Epopeia de Guilgameix i s'esmenta en la Tauleta VII. És una prostituta sagrada o naditu, que juga un paper important quan posa l'home salvatge Enkidu en contacte amb la civilització.

## En l'Epopeia de Guilgameix

Xamhat té un paper primordial en la Tauleta I, perquè és l'encarregada d'ensinistrar Enkidu, creat pels déus com a rival del poderós Guilgameix.
Els textos li atorguen el kuzbu o atractiu sexual, que empra per a temptar Enkidu i traure'l del seu estat salvatge, civilitzant-lo amb relacions sexuals continuades. Per desgràcia per a Enkidu, després de gaudir amb Xamhat durant "sis dies i set nits", els seus antics companys, els animals salvatges, li fugen aterrits quan s'apleguen al pou on solien beure. Xamhat el convenç que la seguisca i entre en el món civilitzat de la ciutat d'Uruk, on governa Guilgameix, de manera que rebutge la seua antiga vida salvatge que compartia amb els animals als turons. D'ara endavant, Guilgameix i Enkidu sostenen vincles d'amistat profunds. Comparteixen moltes aventures, començant pel Bosc de Cedres i la seua trobada amb Huwawa.

## Importància

La paraula que designa aquest personatge, Xamhat, és la forma femenina de l'adjectiu accadi šamhu, que prové del verb šamāhu, que es podria traduir per 'ser magnífic'. Per tant, el seu nom es traduiria per 'la magnífica'.
El seu rol de traure a Enkidu del seu estat salvatge i dur-lo a la civilització mitjançant el sexe ha estat molt debatut. Rivkah Harris opina que "el paper intermedi de Xamhat en la transformació d'Enkidu d'un individu a gust en la natura i els animals salvatges, a un ésser humà és crucial". Segons el classicista Paul Friedrich, les habilitats sexuals de Shamhat estableixen "la connexió entre la sensualitat sofisticada o artística, i la civilització". La seua habilitat sexual duu a Enkidu a entendre com els impulsos animals bàsics es poden transformar en una cosa sofisticada o "civilitzada". Els mesopotàmics pensaven que la prostitució era un dels trets bàsics de la civilització: "un representant principal de la vida urbana". Xamhat després es converteix en la "mare" civil d'Enkidu, i li ensenya els conceptes bàsics de la vida civilitzada: menjar, beure vi i vestir-se.(1)

## Referències

* ↑ Stephanie Dalley (2000) Myths from Mesopotamia, Creation, the Flood, Gilgamesh and others, revised edition, Oxford University Press, p.137.
# Eleccions legislatives georgianes de 1995

Les eleccions legislatives georgianes de 1995 foren dutes a terme el 5 i el 19 de novembre de 1995 per a renovar els 325 membres del Parlament de Geòrgia. Foren les segones eleccions des de la independència de Geòrgia el 1991. Van suposar la victòria de la Unió de Ciutadans de Geòrgia del president Eduard Xevardnadze, qui governarà el país fins a la Revolució Rosada de 2003.
Resum dels resultats de les eleccions al Parlament de Geòrgia (Sakartvelos Parlamenti) de 28 de març de 1995
| Partits i aliances | Vots | % | Escons proporcionals | Escons per majoria |
| Unió de Ciutadans de Geòrgia (Sakartvelos Mokalaketa Kavshiri,საქართველოს მოქალაქეთა კავშირი) | 504.586 | 23,71 | 90 | 17 |
| Aliança Democràtica Nacional (Erovnul Demokratiuli Aliansi) | 169.218 | 7,95 | 31 | 3 |
| Unió Democràtica pel Reviscolament (Demokratiuli Aghordzinebis Kavshiri, დემოკრატიული აღორძინების პავშირი) | 145.625 | 6,84 | 25 | 6 |
| Partit Socialista Georgià (Sak'art'velos Sotsialisturi Partia, განყოფილება მზადების პროცესშია) | 80.747 | 3,79 | - | 4 |
| Bloc Progressista (Bloki Progresi) | 29.189 | 1,37 | - | 4 |
| Bloc Solidaritat (Bloki Tanadgoma თანადგომა) | 45.747 | 2,15 | - | 3 |
| Unió de Tradicionalistes Georgians (Kartvel Traditsionalistta Kavshiri , ქართველ ტრადიციონალისტთა კავშირი) | 89.752 | 4,22 | - | 2 |
| Unió de Reformistes de Geòrgia-Concòrdia Nacional (Sakartvelos Reformatorta Kavshiri-Erovnuli Tankhmoba) | 61.424 | 2,89 | - | 2 |
| Partit d'Unitat Republicana (Gaertianebuli Respublikuri Partia) | 35.051 | 1,65 | - | 1 |
| Unió de la Justícia Estatal (Sakhelmtsipoebriv Samartlebrivi Gaertianeba) | 22.190 | 1,65 | - | 1 |
| Lemi | 8.772 | 0,41 | - | 1 |
| Independents | | | - | 29 |
| membres representants als desplaçats d'Abkhàzia | | | | 12 |
| Total | 2.127.946 | 150 | 72 | 235 |

## Referències

* 1 2 3 4 http://www.ipu.org/parline-e/reports/arc/2119_95.htm
# Campionat d'Europa de trial júnior

El Campionat d'Europa de trial júnior (oficialment: European Trial Junior Cup), regulat per la FIM Europe (l'antiga UEM), és la màxima competició europea de trial a l'aire lliure en categoria Júnior.
Es disputa des del 2004 i està reservat a pilots d'entre 16 i 23 anys que tinguin permís de conduir vàlid per a motocicletes de fins a 125 cc.

## Historial

    A 26 de novembre de 2024
| Edició | Any | Campió | Motocicleta |
| I | 2004 | Matteo Grattarola | Sherco |
| II | 2005 | Daniel Oliveras | Gas Gas |
| III | 2006 | Alexz Wigg | Gas Gas |
| IV | 2007 | Alfredo Gómez | Gas Gas |
| V | 2008 | Alexandre Ferrer | Sherco |
| VI | 2009 | Jonathan Richardson | Sherco |
| VII | 2010 | Pol Tarrés | Gas Gas |
| VIII | 2011 | Jack Sheppard | Beta |
| IX | 2012 | Francesco Cabrini | Beta |
| X | 2013 | Iwan Roberts | Beta |
| XI | 2014 | Sascha Neumann | Gas Gas |
| XII | 2015 | Pierre Sauvage | Sherco |
| XIII | 2016 | Jack Peace | Gas Gas |
| XIV | 2017 | Manuel Copetti | Vertigo |
| XV | 2018 | Sergio Piardi | Beta |
| XVI | 2019 | Marco Mempör | Beta |
| | 2020 | Cancel·lat (COVID-19) | Cancel·lat (COVID-19) |
| XVII | 2021 | Harry Hemingway | Beta |
| XVIII | 2022 | Milosz Żyznowski | Gas Gas |
| XIX | 2023 | Giacomo Brunisso | Beta |
| XX | 2024 | Mirko Pedretti | Beta |

## Referències

* «European Junior Championship» (en anglès). trialonline.org. Arxivat de l'original el 3 de novembre 2021. [Consulta: 30 octubre 2021].

## Enllaços externs

* Lloc Web oficial (anglès)
* El trial al Web de la FIM Europe (anglès)
# Caracuel de Calatrava

Caracuel de Calatrava és un municipi de la província de Ciudad Real a la comunitat autònoma de Castella-La Manxa.

## Referències

* ↑ «Caracuel de Calatrava. Patrimonio». [Consulta: 12 novembre 2024].
# Amy Cure

Amy Cure (Burnie, Tasmània, 13 de desembre de 1992) és una ciclista australiana que ha destacat en la pista, encara que també competeix en carretera. Actualment milita a l'equip Wiggle High5. Ha guanyat onze medalles als Campionats del Món en pista, dues d'elles d'or.

## Palmarès en pista

* 2009
** Campiona del món júnior en Scratch
* 2010
** Campiona del món júnior en Persecució
** Campiona del món júnior en Scratch
** Campiona del món júnior en Persecució per equips (amb Isabella King i Michaela Anderson)
* 2014
** Campiona del món en Puntuació
** Campiona d'Austràlia en Persecució
** Campiona d'Austràlia en Persecució per equips
* 2015
** Campiona del món en Persecució per equips (amb Annette Edmondson, Melissa Hoskins i Ashlee Ankudinoff)
** Campiona d'Austràlia en Persecució
** Campiona d'Austràlia en Persecució per equips
* 2016
** Campiona d'Oceania en Òmnium
** Campiona d'Oceania en Persecució per equips (amb Annette Edmondson, Ashlee Ankudinoff i Alexandra Manly)
* 2017
** Campiona d'Austràlia en Puntuació

### Resultats a la Copa del Món en pista

* 2014-2015
** 1a a Londres, en Puntuació
* 2015-2016
** 1a a Cambridge, en Persecució per equips
* 2016-2017
** 1a a Cali, en Persecució per equips
** 1a a Cali, en Puntuació
** 1a a Los Angeles, en Madison

## Palmarès en ruta

* 2012
** Vencedora d'una etapa a la Ster Zeeuwsche Eilanden
* 2013
** 1a al Tour de Feminin-O cenu Českého Švýcarska i vencedora de 2 etapes
** Vencedora d'una etapa del Trofeu d'Or

## Enllaços externs

* Fitxa a cyclebase.nl
* Fitxa a sitiodeciclismo.net
# Gobionellus munizi

Gobionellus munizi és una espècie de peix de la família dels gòbids i de l'ordre dels perciformes de troba a Cuba.

## Referències

* ↑ Smith,, C. Lavett. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. 1st ed. Nova York: Alfred A. Knopf, 1997, p. 720. ISBN 0-679-44601-X.
* ↑ Pablico, Grace Tolentino; Capuli, Estelita Emily. «Gobionellus munizi Vergara R., 1978» (en anglès). FishBase.
# Vulpes

Vulpes és un gènere de mamífers carnívors de la família dels cànids.
N'existeixen diverses espècies de les quals a Europa només és present la guineu (Vulpes vulpes).
És un animal d'orelles punxegudes, cap triangular, cos esvelt i pelatge suau. Són caçadors solitaris, excepte en època d'aparellament i s'alimenten sobretot de petits mamífers. En ambients urbans, s'acostumen fàcilment a trobar aliment en les deixalles.

## Aspectes culturals

Tradicionalment, el folklore occidental i el català en particular, associa la guineu amb l'astúcia. Existeixen diversos refranys basats en la guineu, com ara:
* al lloc (o al seti) de la guineu, qui se n'alça ja no hi seu, que solien dir els nens quan algun ocupava el seient d'un altre.
* la guineu, quan no les pot haver, diu que són verdes, que es diu als qui pretenen minimitzar els seus fracassos. Fa referència a una antiga faula.
A la Xina representa l'amant que allunya l'espòs de la seva família.

## Referències

* ↑ Entrada «Vulpes» de la Paleobiology Database (en anglès). [Consulta: 20 desembre 2022].
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Edvard Larsen

Martin Edvard Larsen (Oslo, 27 d'octubre de 1881 – Oslo, 10 de setembre de 1914) va ser un atleta noruec que va competir a principis del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova del triple salt del programa d'atletisme.
Quatre anys més tard, als Jocs d'Estocolm, tornà a disputar la mateixa prova, però s'hagué d'acontentar amb la sisena posició final.

## Referències

* 1 2 «Edvard Larsen Olympic Results». sports-reference.com. Arxivat de l'original el 12 de novembre 2012. [Consulta: 8 desembre 2015].
# Llança de Lugal

La Llança de Lugal, és una llança de bronze que data de l'any 2600 a. C., en època (Segle XXXI aC) de la civilització sumèria, que es considera la primera i més antiga civilització de la història, i que es va estendre pel sud de Mesopotàmia, a la zona dels rius Tigris i Eufrates, (actual Iraq) concretament aquesta peça forma part del Període dinàstic arcaic, un període arqueològic de la història de Mesopotàmia comprès entre el 3000 aC. i 2334 aC.

## Història

La llança va ser trobada en un santuari de l'antiga Girsu, ciutat de la Sumèria antiga situada en l'actual Tel Telloh, a la província de Dhi Qar, a l'Iraq, i que se situava a uns 25 quilòmetres al nord-oest de Lagaix.
Va ser descoberta per Ernest de Sarzec a la segona meitat del s.XIX i donada al Louvre, amb el permís del sultà Abdülhamid II, a on es troba al departament d'Antiguitats Orientals.

## Simbologia

La llança va ser una ofrena votiva d'alt nivell realitzada cap a un dels governants o reis de Kix o Kish, té gravada en la seva fulla la figura d'un lleó i una inscripció que es conserva parcialment, en la qual es pot llegir: "Lugal...Rei de Kish".

## Característiques

* Material: coure

## Conservació

La llança es conserva al Departament d'Antiguitats Orientals del Museu del Louvre (París). El seu nombre d'inventari és AO 2675.

## Vegeu també

* Lugal
* Kix
* Art mesopotàmic

## Referències

* ↑ Detall de la llança a la web del Louvre